Dorothy Nabulime omukazi eyasaasanira emikutu gy’omutimbagano ng’atuntuza omwana, akkiriza emisango gy’okutuntuza n’okukuba omwana we gweyezaalira n’asaba ekisonyiwo.
Olwaleero asimbiddwa mu kkooti ento e Luweero naggulwako emisango egyo gyakkiriza, era kwekutegeeza kkooti nti omwana yamukuba lwa busungu, nti olw’okuba kitaawe tamumanyi nti kuba omusajja eyamufunyisa olubuto yamukwata bukwasi.
Omulamuzi wa kkooti eno John Paul Obuya amusindise mu kkomera okutuusa ku lwokubiri lwa wiiki ejja lw’anaweebwa ekibonerezo.
Ku lwomukaaga lwa wiiki eyise, akatambi lwekaatandika okusaasanira emitimbagano, nga kalaga Nabulime owemyaka 22 ng’akuba omwana we owemyaka 2 gyokka, era police ye Luweero yasitukiramu n’emugombamu obwala.
Akatambi k’akwatibwa mulirwana wa Nabulime mu zone ye Busula mu district ye Luweero.
Bisakiddwa: Mpagi Recoboam
lug_Latn lug_Latn lug_Latn lug_Latn lug_Latn lug_Latn